Na temelju Odluke Općinskog vijeća Općine Križ o prodaji nekretnina u vlasništvu Općine Križ i utvrđivanju teksta javnog natječaja za prodaju (KLASA: 940-01/24-01/05 URBROJ: 238-16-01-24-1 od 05. lipnja 2024. godine), objavljuje se

JAVNI NATJEČAJ

ZA PRODAJU NEKRETNINA

1. Predmet natječaja je prodaja nekretnina na području Općine Križ, koje su u vlasništvu Općine Križ, i to sljedećih nekretnina s naznačenim procijenjenim vrijednostima u eurima, koje vrijednosti ujedno predstavljaju i početne cijene za svaku pojedinu katastarsku česticu odnosno za katastarske čestice koje se prodaju kao cjelina (red. br. 7.):

|  |  |  |  |  |  |  |
| --- | --- | --- | --- | --- | --- | --- |
| **R.****BR.** | **NAZIV KATASTARSKE OPĆINE** | **BROJ ZK ULOŠKA** | **BROJ ZK ČESTICE** | **KULTURA ZK ČESTICE** | **POVRŠINA ZK ČESTICE (m²)** | **POČETNA CIJENA****(PROCIJENJENA****VRIJEDNOST NEKRETNINE)****(EUR)** |
| 1. | KRIŽ | 125 | Općina Križ prodaje suvlasničkidio: 2/6358/1 | ORANICA KRIŠKO BRDO | predmet natječaja je suvlasnički dio Općine Križ 2/6 odnosno **1931,33 m²**od ukupne površine: 5794m² | =1.633,33odnosi se na suvlasnički dio  |
| 2. | KRIŽ | 189 | 495 | KUĆA, DVOR I ORANICA | 3574 | =35.000,00 |
| 3. | NOVOSELEC | 726 | Općina Križ prodaje suvlasničkidio: ½718/2 | KUĆA, DVOR I ORANICA PODKUĆNICA | predmet natječaja je suvlasnički dio Općine Križ ½odnosno**4542,50 m²**od ukupne površine: 9085m² | **=**3.500,00odnosi se nasuvlasnički dio |
| 4. | NOVOSELEC | 726 | Općina Križ prodaje suvlasničkidio: ½872 | ORANICA KRČAK KRČEVINA | predmet natječaja je suvlasnički dio Općine Križ ½odnosno**2213 m²**od ukupnepovršine:4426m² | =400,00odnosi se nasuvlasnički dio  |
| 5. | NOVOSELEC | 963 | 1330 | ORANICA PODKUĆNICA | 8190 | =5.500,00 |
| 6. | NOVOSELEC | 963 | 1331 | KUĆA, DVOR I ORANICA PODKUĆNICA | 10143 | =23.000,00 |
| 7. | NOVOSELEC | 1141 | 2457/1 | KUĆA, DVOR I ORANICA PODKUĆNICA | 305 | =37.930,00=35.900,00 (za kčbr. 2457/1)=2.030,00 (za kčbr. 2457/2) |
| 1732 | 2457/2 | KUĆA, DVOR I ORANICA PODKUĆNICA | 466 |
| 8. | OKEŠINEC | 945 | 1283 | KUĆA, DVOR I ORANICA U VEZIŠĆU | 2797 | =16.800,00 |
| 9. | ŠUŠNJARI | 309 | Općina Križ prodaje suvlasničkidio: 8/282413 | ORANICA | predmet natječaja je suvlasnički dio Općine Križ 8/28 odnosno**1599,43 m²**od ukupne površine: 5598m² | =1.534,29odnosi se nasuvlasnički dio  |
| 10. | ŠUŠNJARI | 310 | Općina Križ prodaje suvlasničkidio: 4/562417/1 | DVORIŠTE | 500 m² | predmet natječaja je suvlasnički dio Općine Križ 4/56 odnosno**721,79 m²**od ukupne površine: 10105 m² | =302,86odnosi se nasuvlasnički dio |
| LIVADA | 3764 m² |
| ORANICA | 5741 m² |
| KUĆA | 100 m² |

Napomena: na nekretninama koje se prodaju kao cjelina navedene pod red. br. 7 postoji u teretovnici upisan teret na temelju ugovora o kreditu, a dugovanje na dan objave natječaja iznosi 13.223,29 EUR-a. Ugovorom o kupoprodaji utvrditi će se način uplate ovog duga.

Potrebne informacije o prostorno-planskoj namjeni nekretnina mogu se dobiti u Općini Križ.

2. Nekretnine se prodaju u zatečenom stanju „viđeno – kupljeno“.

3. Zainteresirani za kupnju nekretnina mogu podnijeti ponudu za jednu ili više katastarskih čestica, bez ograničenja, s time da kod podnošenja ponude za više katastarskih čestica, ponuditelj je u obvezi zasebno istaknuti ponuđenu kupoprodajnu cijenu za svaku pojedinu katastarsku česticu, odnosno za katastarske čestice koje se prodaju kao cjelina (red. br. 7.) ponuda se daje za cjelinu.

Ponuda se ne može podnijeti za dio površine katastarske čestice, kao niti za pojedinu katastarsku česticu iz cjeline navedene pod red. br. 7.

4. Pravo sudjelovanja u natječaju imaju:

- fizičke osobe državljani Republike Hrvatske,

- pravne osobe registrirane u Republici Hrvatskoj,

- strani državljani sukladno pozitivnim propisima Republike Hrvatske.

5. Ponuda se podnosi u pisanom obliku, na hrvatskom jeziku i latiničnom pismu.

Ponuda se može podnijeti na ponudbenom listu, a koji se može preuzeti na internetskoj stranici Općine Križ.

6. Rok za dostavu ponude je **30 dana** od dana objave ovog natječaja u Narodnim novinama.

7. Ponuda se dostavlja na adresu: Općina Križ, Trg Svetog Križa 5, 10314 Križ, u zatvorenoj omotnici, s naznakom „PONUDA ZA KUPNJU NEKRETNINE NA PODRUČJU OPĆINE KRIŽ – NE OTVARATI“.

8. Otvaranje zaprimljenih ponuda nije javno, a izvršiti će se u sjedištu općinske uprave Općine Križ, o čemu će se sastaviti zapisnik.

9. Pisana ponuda, koja mora biti potpisana, mora sadržavati:

- ime i prezime /naziv/ adresa, sjedište, telefon i dr. osnovni podaci o ponuditelju,

- OIB ponuditelja,

 - domovnica za fizičke osobe državljane Republike Hrvatske (može i preslika) ili preslika osobne iskaznice odnosno odgovarajući dokaz o stranom državljanstvu,

 - izvod iz sudskog, obrtnog, strukovnog ili drugog odgovarajućeg registra ne stariji od 30 dana računajući od dana objave ovog natječaja u Narodnim novinama, ako je primjenjivo

 - broj katastarske čestice za koju se dostavlja ponuda, odnosno kod podnošenja ponude za cjelinu (red. br. 7.), brojeve svih čestica koje čine cjelinu,

 - ponuđenu cijenu za katastarsku česticu iz ovog javnog natječaja, odnosno za katastarske čestice koje se prodaju kao cjelina (red. br. 7.), iz ovog javnog natječaja, upisanu brojkama i slovima, a koja ne može biti manja od početne cijene predviđene ovim javnim natječajem,

 - dokaz o uplaćenoj jamčevini na račun Općine Križ IBAN HR4123400091821300009, s pozivom na broj HR68 7757-OIB ponuditelja

 - izjavu ponuditelja, kojom se obvezuje da će, u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda. Izjava se može preuzeti na internetskoj stranici Općine Križ.

 Ponuditelji su obvezni uplatiti jamčevinu u iznosu od 10% utvrđene početne cijene za cjelinu zemljišta iz javnog natječaja.

 Odabranom ponuditelju uplaćena jamčevina se uračunava u iznos kupoprodajne cijene zemljišta, a ostalim ponuditeljima čija ponuda nije odabrana, izvršit će se povrat uplaćene jamčevine bez kamata.

 Prvi najpovoljniji ponuditelj koji odustane od ponude gubi pravo na povrat jamčevine.

10. Za odabir ponuditelja iz ovog natječaja, Općinsko vijeće Općine Križ utvrđuje kriterij, a to je: najviša ponuđena kupoprodajna cijena uz ispunjenje uvjeta iz ovog javnog natječaja.

U slučaju da dva ili više ponuditelja imaju istu ponuđenu kupoprodajnu cijenu, prednost kod kupnje nekretnine imat će onaj ponuditelj koji je zemljišnoknjižni vlasnik susjedne parcele, a ako se radi o dva ili više tzv. susjednih vlasnika koji su ponudili istu kupoprodajnu cijenu, prednost ima onaj čija je ponuda ranije (u odnosu na zadnji dan roka za dostavu ponuda) zaprimljena u urudžbenom zapisniku Općine Križ.

11. Odluku o odabiru ponuditelja donosi Općinsko vijeće Općine Križ, o čemu će svi podnositelji ponuda biti pisanim putem obaviješteni.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu uz uvjet da je veća od početne cijene, a za takav slučaj Općinsko vijeće Općine Križ ovlašćuje Općinskog načelnika Općine Križ da donese Odluku o odabiru drugog ponuditelja ukoliko je ispunjen uvjet prava raspolaganja pojedinačnom vrijednošću predmetne nekretnine.

12. Odabrani ponuditelj dužan je sklopiti Ugovor o kupoprodaji s Općinom Križ odmah nakon donošenja odluke o odabiru ponuditelja, kojim Ugovorom će se regulirati međusobna prava i obveze između ugovornih strana.

13. Cjelokupni iznos kupoprodajne cijene za nekretninu odabrani ponuditelj je dužan uplatiti na račun Općine Križ u roku 30 dana od dana sklapanja ugovora.

14. U Ugovoru o kupoprodaji nekretnina, obvezno se ugovara da nema predaje posjeda niti prijenosa prava vlasništva na kupca dok isti u potpunosti ne izvrši obvezu uplate kupoprodajne cijene u cijelosti na račun Općine Križ.

15. Porez na promet nekretnina, odnosno sve troškove glede ovjere potpisa te upisa prava vlasništva u zemljišnim knjigama i sve ostale troškove snosi kupac.

16. Nepravodobne, nepotpune, nejasne, kao i ponude s ponuđenim iznosom nižim od utvrđene početne cijene, neće se razmatrati.

17. Općinsko vijeće Općine Križ zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu te može odustati od prodaje u svako doba prije potpisivanja ugovora, uz povrat iznosa jamčevine.

 Općina Križ

KLASA: 940-01/24-01/05

URBROJ: 238-16-03-24-3